als_Latn dik_Latn sag_Latn
“Çdo punë e nisur me të keq
Mbaron me të keq e me dreq”
Makbeth, Shekspir
Kur doli video e pazarit të Metës me Dritan Priftin u përmend fort MORALI. U përmend morali si koncept universal dhe më tej në kontekstin politik. Emblemë do të mbetet sofizmi i pakmëvonshëm i Ngjelës që me nervozizëm deklaronte tek “Shqip”- i Xhungës : “Morali? Moral është ligji zotëri”! Me atë “moral” (ligj quajeni nëse doni) Gjykata e Lartë e nxorri krejtësisht të pastër ish zëvendëskyeministrin dhe ish ministrin Meta. 5 gjyqtarë nga 5 që qenë ishin për pafajësinë e tij që e bënë ISH të akuzuarin të vetquhej “i pastër si kristali”
Shiheni këtë foto:
Në të djathtën tuaj shihni njeriun që nuk nguroi ta botojë atë video të Priftit me Metën. Nuk ka qenë i vetmi që e dispononte. Prifti kish punuar mirë me “distribucionin”. Por vetëm Filip Çakuli e pranoi lojën. Sot, sipas Metës, takohen se kanë nevojë për relaks!
Njëmbëdhjetë javë e gjysmë para zgjedhjeve, një ditë pas ditës së gënjeshtrave, Ilir Meta bashkë me LSI prishi koalicionin me PD dhe kaloi për 11 javë në opozitë…me një pjesë të drejtorëve ende në pushtet, pale militantëve nëpër zyra. Sulmonin në fushatë të majtët pa iu dridhur qerpiku shëndetësinë, që për 4 vjet rresht e kishin kullandrisur vet.
U ulën në një tryezë, bënë pakte e marrëveshje ata që nuk i kishin lënë llaf pa thënë njëri – tjetrit. Me të njejtin moral i kujtojnë sot Berishës 21 janarin, a thua se atë ditë nuk dolën në shesh socialistët e rrevoltuar ndaj asaj që bënte me pushtetin aleati i mëhershëm e mëvonshëm.
Ikën e u gëlltitën.
Na qenkëshin mbledhur e biseduar në gusht – shtator, nëpër zyra e rezidenca shtetërore për vrasje deputetësh. Por e kanë mbyllur aty me teorinë “lere *** se ze kore vet”. Ilir Meta ka gati dy vjet që “si sëmundje e butë” buzëqesh dhe hesht. Apo nxjerr hera – herës ndonjë “fjalë të artë” nëpër zijafete. Kaq. Korja e Rilindjes mbase do të kish nisur të trashej nëse nuk do plasaritej e çahej nga tritoli, droga e deri tek më e fundit deklaratë e një deputeti. Tani që kutërbimi mbyti dynjanë, “Rilindja” nuk nguroi të kthehet nga ka dalë. Bëma më e fundit ishte dalja pas mitingut e Taulant Ballës, i cili, me stil marksist, i bënte biografinë Bashës. Tipike e shantazheve dhe propagandës bolshevike, që nuk merret me barrën e vajit që u ka ikur, por me kokrrën e ullirit të tjetrit.
E gjendur nën akuza të jashtëzakonshme për një vend demokratik kjo shumicë me këtë moral, në vend të ruajë qetësinë e të sqarojë situatën, hidhet në sulm si mbrojtja më e mirë. Morali? “Edhe ti je i keq!” Ndërkohë që kjo shumicë shqiptarëve nuk u premtoi se do të qe më e mirë se e kaluara. JO! U premtoi se do të qe NDRYSHE! Ndaj dhe amoraliteti tjetër është pikërisht edhe krahasimi me të kaluarën, duke e mbajtur elektoratin që e ka votuar lidhur në një pikë abstrakte në të shkuarën.
Dhe e fundit por jo më e parëndësishmja. Shiheni këtë foto:
Ajo është bërë “me krenari” nga brenda zyrave të LSI. Këta që shihni janë mbështetës të Ilir Metës, të cilët më pas u “qerasën” me një miting nga drejtuesit e tjerë të LSI. Mbrëmë nga kjo seli u njoftua se do të mblidhen aty “të gatshëm për çdo skenar”. Po ç’janë këta mbështetës? Parausharakë? Nga erdhën dhe përse janë aty? Besoj se përgjigjja i vjen gjithësecilit vetvetiu ndërmend. Dhe ajo është : TË PUNËSUARIT! Ata vet, familjarët e tyre si dhe ata që vazhdojnë me durim të presin sa t’u vijë rradha të zenë vendin e dikujt tjetër, në bazë të marrëveshjes për ndarjen e pushtetit.
Natyrisht që na kujtohet fushata. Edhe sllogani i saj. Ja ku është!
VOTO 26 LSI, VOTO PUNËSIMIN!
Sepse nami që i nxorri LSI vetes ishte: “Këta të gjejnë punë”! Me MORALIN ala Ngjela që quhet “ligj” Meta me të tijët ndërtoi partinë e tij duke përdorur si monedhë vendet e punës. Në bazë “të kontributit” edhe ofiqi.
KËTA janë ata që ju shihni pas xhamit me logon LSI, që ishin gati për çdo lloj skenari. Një pjesë e tyre e ka seriozisht, sepse është e gatshme me çdo çmim të mbrojë ai bukën që i jap vendi i punës ashtu edhe “frutin” që sjellin të mirat që rrjedhin prej tij…Si 7%-shi i Gimit , përshembull, që na del tek video me Priftin. Si përfundim: Dekriminalizimi nuk është zëvendësimi i emrave. As futja në burg e ndonjërit a disave prej tyre. Dekriminalizimi nis nga koka. Nga ndryshimi i mendësisë dhe i të bërit politikë. Nga heqja dorë e matrapazllëqeve me vende pune, ndarje dikastaresh, allishverishe me biznesmenë të ndershëm a të dyshimtë, nga zbatimi i ligjit….e në fund, por që vjen e para: MORALI!
Analize brilante
als_Latn als_Latn tpi_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ita_Latn als_Latn als_Latn hat_Latn